
GLEACHD  AN  T'SEAM  DUINE  'S  AN  DUIN  OIG- 

■ 

Le 
IAIN  MORISTON 

A  dKeug  1852. 

Tha  duirì  òg  a?s  seann  duirì  agam, 
Tha  duirì  òg  ds  seann  duirì  agam, ; 

Nach  robh'n  seann  duiri*  air  mo  chulthaobh; 

'San  duin'  og  ni's  muirnich  ac/am. 

Seann  duin'  mi  o  leasradh  Adhamh 
O'n  do  shìolaich  mi  thaobh  nàduir, 
Ach  duin'  òg  tre  Lèigh  na  slàinte 
Shaor  o'n  bhàs  mi  tre  ghràs  naisgte. 

Nach  robh  seann  duine  'na  ghrain  domh 
'S  an  duin'  og  'na  ghradh  ni's  faisge. 

Rìnn  an  seann  duine  daor»thràill  dhiom 
Thug  mi  *m  braighdeanas  do  shàtan, 
'S  e'n  duin'  òg  a  shaor  o  mhàig  mi 
Dh'ionnsuidh  slàint'  o  phlàigh  a'  pheacaidh, 

Leag  an  seann  duin'  aDns  an  uir  mi 
'  Se'n  duin'  og  a  dhuisg  a  mach  mi. 

'Nuair  thàinig  an  t-òg  am  ionnsaidh 
Fhuair  e'n  seann  duine  na  dhùsal, 
'iSa  cheud  f  hàilte  a  rinn  e  dhùsgadh 
8ud  fo  luirich  bheireadh  braidean. 

Chaidh  an  seann  duine  fo  luirich 
'S  e'n  duin'  ur  a  ruisg  am  brat  dheth. 

Air  a  bhonn  do  chaidh  an  còmbrag 
Tarruing  lann  ro  ghleusd'  air  gheòiread, 
PTiuair  an  seann  duin'  buille-leònaidh 
Nach  cuir  e  r'a  bheò  as  altaibh. 

Chaidh  an  seann  duin'  a  gheur  chiurradh 
Sheas  an  t-og  a  chuis  mar  ghaisgeach. 

Riamh  o  sin  cha'n  fheud  iad  còrdadh 

'N>èite  cha'n  imich  iad  còlamh, 

'S  cha'n  àraichear  le  aon  sògh  iad 

'S  iad  an  còmhnnidh  a'  co-ghleachdadh. ' 

Ach  tha'n  seann  duine  cho  bruideil 

'  San  duin'  og  cho  cliuiteach  tlachdmho  r, 

Dithis  iad  nach  còrd  an  càraid 

Ged  tha'n  còmhnuidb  san  aon  àros, 

Gu  leagar  a  nuas  am  pàilliun 

Ànns  na  ghabh  iad  tàmh  mar  chairteal, 

'Nseann  duine  gu  carachlubach 

'S  an  duin'  ur  toirt  cuis  gach  gleachd  dh  eth. 

Cha  dean  iad  imeachd  mar  chàirdean 
Ged  shaoilte  gum  b'iad  na  bràithrean, 
Bhiodh  co-chòrdadh  an  aon  nàdur  ^ 
An  taobhsa  do'n  bhàs  cha  tachair. 

'N  seann  duin'  lan  do  chaiì  na  breine 
'San  duin'  og  'na  bheus  eho  maiseach, 

'S  e'n  seann  duine  neach  is  gòraich, 
Ach  'se  Aosd'  nanlàithean  m'òig-fhear 
Rioghaich  an  seann  duine  an  tòs  orm, 
'S  bheir  an  t-òig-f  hear  na  stòl-ehas  e, 

'Seann  duine  'sa  lus  ga  f  hagail 

'S  an  duine'  og  a'  fas  ni's  neartmhoir. 

Se'n  seann  duine  leam  is  annsa 
Ach  'se  cusbair  m'fhuath  is  m'anntlachd,  ] 
'S  mi  do'n  òig-fhear  am  bith  naimhdeis 
Ged  'se  m'annsachd  e  's  mo  chaidreamh, 

Seann  duine  na  ghalair  bais  domh 
'S  an  duin'  og  le  ghraa  'ga  m'  altrum. 

Tha  mi  bàite  an  cluain  an  t-seann  duin, 
Fo  gheur  fhuar-dhealt  's  fuachd  a'  gheamhraidh 
Thig  an  t-òg  'na  ghlòir  gu  theampull 
Chuireas  mi  dhanns'  àir  mo  chasaibh. 

Se'n  seann  duin'  a  chuir  fo  neoil  mi 
'Se  duin'  og  mo  lochran  laiste. 

Ged  is  duilich  leam  ati  sgeula  * 
An  seann  duine  bhi  dol  g'a  cheusadh, 
Aig^au  òg  bidh  buaidh  an  t-sèisdidh 
'S  ann  leam  fein  gun  bhreug  is  maith  sud. 
Bidh  an  seann  duine  fo  mhuiseag 
'S  cuiridh  an  t-og  an  cuil  gu  grad  e. 

Bheir  an  t-òg  fo  bhuaidh  an  seann  duin,  * 
'S  ni  e  òglach  dheth  fo  cheannsail, 
'S  leagaidh  e  dhìdean  'sa  dhaingneach 
'S  le  thrèin  laimh  gu'm  prann  e  chlaigeann. 

Seann  duine  ri  dealbh  dhroch  innleachd 
'S  an  duin'  og  a'  sior  chur  as  doibh. 

'S  ioghnadh  tha  ro  mhòr  le  reusan 
Teagasg  diomhair  so  mo  sgeula. 
Na  leth-aoin  so  bhi  'na  m'  chreubhaig 
'S  gur  mi  fèinle  chèil'  mu  seach  iad. 

Seann  duine  mi  do  thaobh  naduir 
Ach  duin'  og  tre  ghras  a  nasgaidh. 

Mar  tha'n  seann  duin'  's  an  duin  òg  ud 
Ann  an  aon  a'gabhail  oòmhnuidh 
Aon  diubh  nèamhaidh  's  aon  diubh  feòlmhor 
'S  tòimhseachan  ro  mhor  gun  ag  e. 

Seann  duine  do  reir  na  feola 

'S  an  duin'  og  cha  chord  ris  srad  deth. 

Aon  air  Mana  a'  teachd  beò  dhiubh 
'S  aon  eil'  air  duslach  an  òtraich, 
'S  mis'  an  cuimrigeadh  an  còmhnuidh  "* 
'San  aon  lòn  cha  chòrd  ri  neach  dhiubh. 

Seann  duine  miannachail  geocach 
San  duin'  og  o  ghloir  na  feartaibh. 

Ged  a  rinn  an  seann  duin'  m'  fhàgail 
'Nculaidh  bhreun  mo  bheusaibh  gràineil, 
Spionaidh  an  t-òig-f  hear  mar  àthainn 
A  mach  mi  o'n  àmhuinn  lasraich . 

Dh'fhag  an  seann  duine  gun  lus  mi 
'San  duin'  og  as  ur  'ga  m'  neartach. 

'S  mi-shona  an  creutair  am  beò  e 

'S  i  thoil-inntinn  meud  a  dhòlais 

Sonas  ri  chàileachd  cha  chòrd  e 

'S  miannaibh  a  shòlais  'ga  chreachadh.  3 

Seann  duine  'ga  m'  chradh  le  bhuairiba 
'San  duin  og  'gam'  fhuasgladh  asda. 

Aon  ni  ach  corruich  cha'n  òl  e 
Ioc-shlàint'  cha'n  iarr  e  ach  dòruinn 
'S  a  chàil  mhiannach  chiocrach  f  heòlmhor 
Mhisgeach  gheòcach/n  tòir  air  mallachd. 

Seann  duine  cho  salach  gruideil 
'San  duin'  og  cho  cubhraidh  fallain. 

S  e  fèin-mhealltair  th'ann  an  còmhnuidh    . 
'S  i  thoil  fèin  is  iodhal  mhòr  dha, 
A  mhiann  a  riarach  's  e  dheòin  e 
lied  bheir  e  dòruinn  do-chaisgt'  air. 

Seann  duin'  ga  mo  chlaoidh  le  mhiannaibh 
'San  duin'  og  le  chiall  'ga  chasg  dhiom. 

'N  uair  lionas  e  bhrù'gu  gàthach 

Le  chuid  fèinealachd  'ga  àrach, 

Eiridh  e  suas  gu  ro-dhàna 

A  shràidimeachd  air  bharr  nam  baideal. 

Seann  duin'  ag  iarraidh  an  aird  orm 
'San  duin'  og  le  ghras  'ga  bhacadh. 

Cia  cho  mòr  'sa  thogta  an  àird  e 
Chionn  nach  'eil  caochladh  'na  nàdur    '  'l 
Thuiteadh  e  sios  mar  a  b'àbhaist 
Ga  eabradh  a  sàs  sa'  chlabar. 

Seann  duin'  aig  na  poitean  feola 
'San  duin'  og  ri  gloir  dlu-bheachdaidh. 

Fhuair  mi  'na  mhealltair  e'n  còmhnuidh5 

Le  chuid  gealltannasaibh  mòra, 

'S  le  dheise  ghil  a'  cur  sgleò  air 

'S  mi'n  dùil  gu'm  b'e'n  t-òig-fhear  macant' 

Seann  duin'  gam'  mhealladh  le  dubhradh 
JS  an  duin'  og  toirt  suil  domh  a  dh'f  haicinn. 

Dh'fhàg  a  chleasachd  mi  cho  baoghalt' 

'S  gu'n  creidinn  a  bhriathra  faoine, 

'S  e  ràdh  'n  uair  bha  m'òig-f  hear  gam  shaoradh 

Uaith'  gur  e  sgriob  m'aoig  bha'm  fagus. 

Seann  duin'  a'  cur  orm  droch  ghnuis-bhrat 
'San  duin'  og  'ga  rusgadh  sraichte. 

Dh'fhag  sud  m'fhaireachduinn  neo-stòlda. 
Uair  ag  itealaich  's  na  neòltaibh 
'S  uair  'gam  iomairt  san  dùn  òtraich 
Ri  faire  còlamh  's  am  chadal. 

Seann  duine'gam'  fhagail  tonn-luaisgt' 
'San  duin'  og  mo  shuaimhneas  caidreach. 

Uair  's  mo  chas  air  carraig  chòmhnard 
'S  mi  gu  binn  a'  seinn  an  òrain, 
'S  uair  a'  seinn  air  teud  ro  bhrònach: 
A's  bilean  mo  bheòil  gun  ghabadh. 

'N  seann  duin'  dh'fhag  mo  bhaadhan  duinte 
'San  duin'  og  toirt  dhiubh  nan  glasan. 

'S  'nuair  thigeadh  an  t-òg  gu  sheòmar 
Rachadh  an  seann  duin'  a  leònadh, 
Shaoilinn  gu  marbhta  gun  deò  e 
5S  nach  tigeadh  e  beò  le  graide. 

'N  seann  duine  ri  call  a  dheoiachd 

'S  an  duin'  og  tigh'nn  beo  air  th'apadh 

Gus  an  tigeadh  e  na  dhèigh  sin 
Le  chuid  arm  gu  h-ùr  air  ghleusadh, 
Feuchainn  ionnsuidh  ni  bu  trèine 
Le  geal  sgèimh  an  èididh-bhradaich. 

Seann  duine  'ga  mholadh  fein  domh 
'S  an  duin'  og  gu  treun  cur  smachd  air. 

Chuirinn  feum  air  an  ol-ùngaidh. 
Thogail  nan  lann  far  mo  shuilean, 
'S  gu'n  amhaircinn  le  geur-dhùrachd 
Mu'n  aithnichin  ann  gnùis  a'  mhadaidh. 

'N  seann  duin'  'ga  m'  charadh  le  cuilbheart 
'S  an  duin'  og  ri  m  chul  air  f  haicill. 

Ged  is  tric  a  rina  e  tràiil  dhiom 
Thoirt  aobhair  casaid  do  shàtan, 
Dh'innseadk  an  duin'  òg  gu  sàmhach 
Nach  robh  stàth  dha  bhi  ri  tagradh. 

Seànn  duin'  a  cur  lioutaibh  bais  domh 
San  duin'  og  ga  ni'  thearnadh  asda. 

Ged  tha  mo  pheacadh  mar  scàrlaid 
'S  mar  an  corcair  tre  ro-dhànachd, 
Rinn  trusgan  sgiamhach  na  slàinte 
M'òig-fhear  na  iàthair  mi  maiseach.  . 

Bh'fbag  an  seann  dum'  tinn  le  plaigh  mi 
'San  duin'  og  toirt  slaint'  ai?  ais  domh. 

'N  uair  a  dh'fhoillsicht'  a  ghnùis  òirdheirc 
Rachadh  an  seann  duin'  air  fògradh. 
Mach  as  a'  chùirt  le  cheann  còmhdaicht' 
'Shaoilt'  nach  tig  e  m'  chòir  ni  b'fhaìde. 

'N  seann  duin'  a  teicheadhfo  mhuiseag 
'San  duin'  og  toirt  luths'a  neart  as. 

Ach  bha  chealgaireacbd  cho  lùbach 
Seòlta  mar  shionnach  nan  cùlltean, 
'S  ann  gheibhte  am  meirleach  na  liùgair 
Ann  an  seòmar  cùil  Bhenhadaid. 

Seann  duin'  ga  f  halach  an  cuiltean 
O'n  duin'  og  'se'n  duil  nach  faict'  e. 

Oir  tha  innleachdan  cho  dùbailt 
'Se'n  cruth-càirdeis  ach  droch-runach, 
'S  e  ghlain-amhairc  dheanadh  cùis  domh   ! 
Rannsachadh  cuir  lùb  an  t-sladair. 

peann  duin  's  e  gbnathdroch-runach 
San  duin'  og  's  gach  cuis  tighin  fcrasd  air. 

Tha  bhraighdeanas  'ga  mo  chiùrradh 
'S  anail  bhreun  a  chlèibh  'ga  m'  mhùchadh, 
Dh'fhàg  mi  fann  an  ceann  na  h-urnuigh   - 
Dh'easbhuidh  driùchd  an  ùraich  neartaich. 

'Se'n  seann  duin5  a  dh'  f  hag  gun  luths  mi. 

»an  dum  og  cur  sugh  na  m'  anail. 

Ged  tha  mi  's  an  seann  duin'  graineil 
A'  co-chordadh  san  aon  nàdur,  i 

'Se  duin'  òg  mo  threòir  's  mo  shlàinte 
Ceòl  mo  ghairdeachais  a's  m'aiteas,   & 

Se'n  seann  duin'  achlaon  o'n  choir  mi 
'S  bheir  an  t-og  le  chord  mi  faisg  oirr ' 

Chuìr  an  seann  duin'  mi  'san  làthaich     j 
'Ga  m'  shior  aoineagraich  sa'  chlàbar, 
Chuir  an  t-òig-fhear  suas  mi  sàbhailt' 
Chor's  nach  do  tharr  e's  mo  thachdadh. 

'N  seann  duin'  ag  imlich  na  h-urac  h 
'San  duin'  og  gu  dluth  ri  tagra  dh. 

'S  e'n  duin'  òg  an  treun-fhear  glòrmhor 
Do  rèir  m'fheumsa  bheir  e  treòir  dhomh, 
Seasar  eadar  mairbh  a's  beò  lels 
'S  bheir  e  lòn  is  sògh  do  m'altrum. 

'Seann  duine  gam'  bhualadh  'dhornaibh 
'San  duin'  og  le  treoir  ga  chasg  dhiom. 

Fàilte  a  ghnùis  is  ùrach  beò  e 
Chuireadh  lùths  am  dhùirn  gu  còmhrag 
Chuir  air  cùl  an  truthair  seòlta 
Le  fhiaclaibh  le'm  b'  dheòin  mo  chasgairfc. 

Bhiadh  an  seann  duin'  mi  air  plaosgan 

'S  ghabh  an  t-og  na  ghaol  dhiom  ath  thruas. 

'Nuair  bhiodh  m'anmhuinneachd  gun  tàbhachd 
'S  mi  gu'n  airm  's  tre  fhailbh'  air  fàilinn, 
Thigeadh  m'òig-fhear  le  ghnùis  fhàilticht' 
'Sa  lann  tàirngt'  le'n  geairrt'  righ  Agag. 

Dh'f  hag  an  seann  duin'  mi  ian  failinn 
'S  thug  an  t-og  le  ghrasaibh  neart  dhomh . 

'S  mòr  mo  chall  le  easbhuidh  gràidh  dha 
Ged  's  tric  a  shaor  e  o'n  bhàs  mi, 
Toirt  neart  dhomh,  eòlas,  a's  slàinte, 
Mo  Righ  e,  m'Fhàidh,  's  mo  Shagart. 

'N  seann  duin'  a'  cur  bac'  air  m'urnuig  h 
'San  duin  og  cur  tuis  air  m'altair. 

'S  aobhar  bhròin  ro  mhòr  dhomh  's  nàire 
Cho  lion  uair  'sa  rinn  mi  tàir  air, 
Tionndadh  mo  chùl  ris  'nuair  bha  mi 
Gu  sàbhailte  fo  sgàil  a  bhrataich.  t 

'N  seann  duin'  a  toirt  uam  mo  dhochais 
'Se'n  duin'  ogmo  ehord  a's  m'achdair. 

'S  tric  a  shaoil  mi  gu'm  b'  chrioch  bàis  domh 
'N  uair  bha  dhèiligeadh  'n  rùn-gràidh  dhomh, 
Glanadh  a  chruithneachd  o'n  chàthaidh 
'S  a  ghuit'  'na  làimh  gu  fasgnadh, 

'N  seann  duin'  a  meudachadh  m'uamhais 
'San  duin'  og  toirt  suaimhneas  ceart  dhomh. 

'S  cainnt  an  t-seann  duin'  ga  m'  thàladh 
Le  droch  mhuinn-teachd  's  grùid  an  àrdain, 
'G  iarruidh  mo  shùil  thoirt  deth  fhàbhar  g 
'N  uair  b'e  ghairdean  mo  chul-taice. 

*N  seann  duin'  a'  deanamh  daor-thraill  dhioaa 
'San  duin'  og  toirt  aite  Mhac  dhomh. 

Dh'fhàg  an  seann  duine  cho  baoth  mi 
Fulang  calldaich  a'  toirt  sgàth  dha, 
'Sa  deanamh  dimeas  air  m'aon-gràdhach 
A  bheireadh  dhomh  blàs  fo  fhasgadh. 

Dhf hag  an  seann  duine  mi  gorach 

'S  gliocas  an  duin'  oig  sior  phailt  dhomh. 

Is  olc  an  companach  seann  Adhamh 
Beul  gun  bhreug  thug  corp  a'  bhàis  air, 
Cha  sheinn  e  leam  air  a'  chlàrsaich 
'N  uair  bhios  mo  ghàirdeachas  fallain. 

Tha  duin'  og  is  seann  duin'  mar-rium  &c. 
Seann  duin'  a'  bacadh  mo  sholais 
San  duin'  og  cur  beo  na  m'anail. 

Ach  's  tric  a  sheirm  e  's  nach  b'fheairde 
Mise,  a  bhrionnal  baoth  gun  stà  dhomh 
Se  ghuth  a  chluinnte  ni  b'àirde 
Ri  cluicheadh  air  dàn  a  mheallaidh. 

'N  seann  duine  gam  dheananih  baoghalt 
'S  m'oig-fhear  gam  shaoradh  o  charaehd. 

Dh'fhàg  sud  mi  tonn-luaisgt'  an  còmhnuidh, 
Thuige  is  uaithe  mar  na  Locuist, 
Acrach  iotmhor  airson  trocair 
'S  iomlaineachd  mo  stòir  gun  ghainne. 

Se'n  seann  duin  aobhar  mo  luasgaidh 
Se'n  duin  og  mo  shuaimhneas  faiiain. 

Tha  mi  aineolach  's  làn  eòlais 
Tha  mi  dubh  ach  's  geal  gun  sgleò  mi, 
'N  dorchadas  fo  dhuibhre  an  còmhnuidh 
Solus  mo  lòchrain  sior  lasadh. 

>N  seann  duin'  gam  charadh  an  comhnuidh, 
San  duin  og  na  rod  gam  tharruing. 

Tha  mi  bochd  'sa  ghnàth  làn  saibhreis 
Brònach  an  comhnuidh  's  làn  aoibhneis, 
Bacach  leòinte  's  mi  làn-choimhlìont 
Mall  's  a  ruith  gu  teann  le  cabhaig. 

'N  seann  duine  gam  fhagail  daibhir 
San  duin'  og  mo  shaibhreas  faìaicht. 

Tha  mi  dall  's  mo  fhradharc  dùbailt 
Tinn  mi  slàn  's  a  ghnàth  ga  m  chiurradh, 
Sòlasach  's  an  còmhnuidh  tùirseach 
Gaoideil  grùideil  is  glan  fallain. 

Seann  duine  a  dalladh  mo  shuilean 
'San  duin'  og  toirt  dhiubh  nan  lannan. 

Tha  mo  lotan  mòr  's  mo  chreuchdan 
'Sjni  slàn  gun  chàil  do  gach  eucail. 
Tomlan  's  neo-fhoirfe  le  chèile 
Sàsaichte  gun  èis  's  mi  falamh. 

'N  seann  duine  gam  fhagail  craiteaeh 
San  duin  og  mo  shlaint  o  ghalair. 

Tha  mi  fuathar  is  ro  ghràdhach 

Tha  mi  duaichnidh  ach  ro  àillidh, 

?G  imeachd  ris  an  ùir  a'  snàgadh 

'S  a  marcachd  àrd  le  buaidh-chaithream.    j 

'N  seann  duine  ga  m  f  hagail  fuathar 
'S  ni  'n  dum  og  mo  shnuadh  a  ghlanadh. 

Tha  rni  siochainteach  's  fo  amhladh 
Air  bheag  dòchais  ach  làn-earbsach, 
Tuisleach  tuiteamach  's  làn-dearbha 
Nach  sleamhnuich  air  falbh  mo  chasaibh. 

'N  seann  duine  gam  f  hagail  anmhunn 
Saa  duin  og  gu  calm'  ga  m'  neartach. 

Tha  mi  làg  ach  treun  is  làidir 
Creachte  spùillte  a's  m'ionntas  làn  domh, 
Sileadh  dheur  {s  a  deanamh  gàire 
Maille  ri  Sàrah  tre  ghealladh, 

'N  seann  duine  gam  lot  le  bheumaibh 
'Se'n  duin  og  mo  Leigh  o'n  ghalair. 

Amaideach  ach  glic  a  ta  mi 
Aon  air  faondradh  mi  san  fhàsach, 
Ach  do-ghluaiste  air  carraig  slàinte      j 
Bunaite  làidir  nach  carraich. 

'N  seann  duin  ga  m  f  hagaiì  fo  luasgan 
San  duin  og  gach  uair  mo  charraig. 

Tha  m'ìobairtean  gràineil  is  m'urnuigh 
Ach  ged  tha  tha  m'fhàiìe  cùbhraidh, 
Is  thèid  e'n  àird  mar  dheatach  tùise 
A  philleas  le  driùchd  na'm  beannachd. 

'N  sean  duine  gam  fhagail  muchaidh. 
San  duin  og  toirt  luith's  do  m'anail. 

S  cuspair  feirge  mi  do'n  àrd-Righ 
Cuspair  a  dheadh-ghean  is  fhàbhair, 
Tha  mi  mallaichte  na  làthair 
Is  beannaichte  a  ghnàth  na  shealladh. 

Thug  an  seann  duin  mi  fo  dhiteadh 
'S  shaor  an  t^og  mi  le  daor-cheannach. 

'S  oighre  mi  air  ifrinn  's  leir-sgrios 
Oighre  air  gràs  's  air  Parras  Dè  mi, 
Air^na  h-aingidh  's  mi'n  ceann-feadhna 
'S  mi  airidh  air  nèamh  'nan  aingeal. 

Thug  an  seann  duin  mi  gu  leir-sgrios 

Is  dhoirt  au  t-og  f  huil-f  hein  ga'm  cheanuach. 

'  S  peacach  gràineil  a's  mi  firean 
'S  mi  satan  do  reir  na  firinn, 
'S'gineil  an  àrd-Righ  gu  direach 
Chaoidh  nach  dìtear  le  binn-sgaraidh, 

Dh'f  hag  an  seann  duin  naimhdeil  geur  tni 
Is  rinn  ant-og  dha  fein  mi'ra  charaid. 

Is  creutair  truagh  mi  tha  do-bhrònach 
Ach  sona  suaimhneach  le  sòlas, 
'S  cha  dlighear  urram  no  bòsd  dhomh 
Ged  's  leam  oighreachd  glòir  is  talamh. 

Dh'f  hag  an  seann  duin  mi  cho  truaillidh 
San  duin  og  gach  uair  gam  ghlanadh. 

Is  creutair  tha  gu'n  bhuaidh  gu'n  fheum  mi 
Gidh  eadh  cho  luachmhor  's  gur  èigin. 
Nac  h  bi  mhuinntir  f  hoirfe  's  na  nèamhan  ' 
lomlan  as  m'eugmhaise  mar-riu. 

Rinn  an  seann  duine  cuis-ghrain  diom 
Se'n  duin  og  a  ghradhaich  m'anam. 

Fhuair  mi  suilean  leis  am  feud  mi 
Sealltuinn  air  an  ti  nach  leir  dhomh, 
S  amharc  airsan  anns  an  eudann 
Roimh  'n  teich  nèamh  nan  speur  is  talamh. 

Thug  an  seann  duin  uam  mo  ahuilean 
Is  thug  an  t-og  dhomh  ungadh  seallaidh. 

'S  e  bhi  'g  amharc  na  ghnùis  ghlòrmhor 
Sòlas'mo  shlàinte  fhad  is  beò  mi, 
Ach  na'm  faicinn  a  ghnùis  oirdheirc 
Cha'n  fheudainn  bhi  beò  na  shealladh. 

Leag  an  seann  duin  mi'n  an-dochas 
"S  thug  an  t  og  mi  beo  o'n  talamh. 

Chi  sibh  gur  mi'n  creutair  neònach 
Cuspair  amhairc  ainglean  's  slòigh  mi, 
Anabas  na  h-uile  fòtais 
Ach  ui's  glòrmhoire  no  aingeal, 

Rinn  an  seann  duin  cuspair  fuath  dhiom. 
San  duin  og  thug  buaidh  air  thairis. 

Nach  ioghnadh  leibh  mar  a  tha  mi 
Mi  bhi  timi  le  galair  slàinte, 
S  m'aon-ghaoil  na'm  anam  bhi  tàmhachd 
S  gun  àite  agam  dha  gu  ghabhail. 

Tha'n  seann  duin  a  fas  leam  suarrach 
San  duin  og  na  luach  do-cheannuicht. 

'S  ge  d  is  òigh  mi  tha  ro  fhior-ghlan 
Rinn  mi  striopachas  le  briodal, 
An  t-seann  duin  a  chuir  fo  neòil  mi 
Nì  tharuing  orm  freumh  a  chadail. 

Rinn  an  seann  duine  mo  thaladh 

'N  uair  hha  m'oig-f  hear  graidh  na  chadal. 

Mar  churaidh  a  dhùisg  o  dhaoraich 
Dh'èirich  m'fhear-fair'  agus  fraoch  air, 
Fhuair  e  aig  Eglon  fo  dhaors  mi 
Is  leig  e  fa-sgaoil  mi  gu  h-aith-ghearr. 

Fhuair  mi  fuasgladh  o'n  t  seann  laoch  ud 
Leig  an  t-og  a  ghaorr  ma  chasaibh. 

'S  ghlac  na  Canaanaich  mi'n  uair  sin 
'S  rinn  iad  braighdeanach  gu  luath  dhiom, 
Shèideiad  an  trompaid  gu  fuaimneach 
Is  thog  iad  bratach  suas  le  caithream. 

Chuir  an  seann  duin  orm  droch-bhuaireas 
A  mhill  mo  shuaimhnes  car  tamuill. 

Tha  mi  fosgailt'  do  gach  buaireadh 
'S  mar  thobar  seulaicht'  neo-thruaillte, 
'S  mo  chridhe  briste  trom-buailte 
Gun  aobhar  gruamain  no  gearan- 

Seann  duine  ag  iarruidh  srian-f  huasgailt 
'San  duin'  og  le  buaidh  'ga  cheangal. 

Iodhail  ga  m  tharruing  o'm  shuaimhnea* 
'S  mi  air  mo  sgarradh  o  luaidh  dhoibh, 
S  mi  àite  tàimh  gach  eun  fuathar 
Ge  d  tha  iad  uam  air  an  sgaradh. 

'N  seann  duin  gam  cheangal  ri'm  iodhail. 
San  duin  og  o'm  miann  gam  sgaradh. 

Ge  d  is  mi  ciomach  na  daorsa 
Is  braìghdeanach  a  bhàis  gach  aon  uair, 
Cha  reicinn  cuibhreach  mo  shaorsa 
Air  saibhreas  gach  maoin  air  talamh. 

'N  seann  duine  ceangailte  fo  dhiteadh 
Aig  an  og  fo  dhaorsa-gcamhail. 

Tha  mo  chnamhan  sgàinte  o  chèile 
Mar  shoitheach  briste  do  chrè  mi, 
Ach  dlù-cheangailte  ra  chèile 
Eadar  altan,  fhèithean,  's  bhannan. 

Dh'f  hag  an  seann  duine  mi  'ui  eigin 
'8  shaor  an  t-og  mi  le  treun  tharruing. 

Tha  mì  lom-ruisgte  gun  chòmhdach 
'STo  dheis  ùr  do  èideadh  glòrrahor, 
'S  mi  daor-thràill  air  dtm  an  òtraich    \ 
'S  Prionnsa  ro  oirdheirc  a  dhealras. 

Dh'fhag  an  seana  duin  lomnochd  ruisgt  mi 
San  duin  og  as  ur  ga  m  f  halach. 

Is  creutair  marbh  mi  chaoidh  nach  bàsaich 
Sior  theachd  beò  air  lòn  deadh-àra  ich, 
Bàsachadh  gach  là  le  slàinte 
Seargta  's  a  fàs  fo  bhlàth  fallain. 

'N  seann  duin'  a'  seargadh  o  f  hreumhaibh 
Is  fas  an  oig  gu  sgiamhach  sgeanail. 

'Ged  tha  mi  saor  o  gach  truaighe 

'S  &gin  domhgu'm  faic  mi  truailleachd, 

'S  ged  nach  adhlaicear  san  uaigh  mi, 

Gu  ià  bhràch  tighinn  uaip'  cha'n  fhaigh  mi. 

Thug  an  seann  duine  do'n  uaigh  mi 
'Sen  duin'  og  thug  buaidh  air  thairis. 

Tha  mo  chaoile  dhomh  na  reamhraehd 

'S  mo  ghorta  daonnan  na.saill  domh. 

Mo  shìth  a  meudachadh  m'ann-sìth 

'S  naimhdeas  ri  m'annsachd  'gam'  cheangal. 

'N  seann  duine  a  sas  anns  an  t-saoghal 
'San  duin'  og  o  ghaol  'ga  m'  sgaradh. 

Ged  fhuair  mi  m'aon-gaoil  gun  iarraidh 
Tha  mo  shùil  na  dhèigh  gu  cianail, 
Ged  's  dlùth  e  eadar  mo  chiochan 
S  fada  cian  e  as  mo  shealladh. 

Dh'fhas  an  seann  duin'  na  chuis-ghrain  domh 
'San  duin'  ogle  ghradh  'gam'  tharruing. 

'S  raj.  deanamh  a  ni  nach  b'àill  leam 
'Sa  toirt  fuath  do'n  ni  a  b'fhearr  leam, 
'Sa  toirt  gaol  do'n  fhior  chùis-ghràin 
'S  gur  e  mo  shlàinte  mo  ghalair. 

Tha'n  seann  duin'  air  fas  na  phlaigh  dhomh 
'Sen  duin'  og  aon-gradhach  m'anara'. 

'S  gun  mi  'g  amharc  air  ni's  lèir  dhomh 
'S  mi  faicinn  an  ni  nachlèir  dhomh, 
Ach  tha  mi  sealltuinn  's  cha  lèir  dhomh 
Ged  tha  mi  gu  geur  'ga  amharc. 

Dh'f  hag  an  seann  duine  cho  dall  mi 

Is  thug  an  t-og  glain-amhairc  ghlan  domh. 

Cha  mhi-fèin  mi  fèin  oir  tha  mi 
'M  neo-ni  'se  n  tì's  mi  is  fearr  dhomh, 
'S  mo  chaithe-beatha  anns  na  h-àrdaibh 
'S  mi  m'fhear-àiteachaidh  air  talamh. 

'N  seannduin'  triall  gu  tir  na  di-chuimhn 
*San  duin'  og  ri  Criosd  dlu-cheangailt. 

Sheauu  duine  tha  ri  èisdeachd  m'òrain 

*>  nach  do  shealbhaich  deadh-ghean  m'òig-fhear 

Mur  gabh  thu  ri  gairm  a  thròcair 

Fhearg  bidh  dòruinneach  do  t-anam 

Cha'u  'eil  og  ach  seaun  duin'  marriut   òvc. 
Tilg  an  seann  duin  air  do  chulthaobh, 
'S  gabh  au  t-og  as  ur  mar  t  earràdh. 

Faigli  fòghlum  air  brigh  mo  chòmhraidh 
'S  feuch  e  gu  reusanta   s  gu  còmhnard,    .'j 
'S  mar  treabh  thu  le  m'agh  gu  seòlta 
Bidh  mo  thòimhseachan's  ort  falaicht. 

Cuir  an  seann  duin'  uait  gu  h-ealamh   &e. 
Fas  m'un  t-seann  duine  caoin-shuarach, 
'S  bheiran  t-og  dhuit  buaidh  le  caithream. 

Gabh  sàr-bheachd  air  luach  na  tròcair 
Bheir  peacaich  o  bhruaich  na  dòruinn, 
A  steach  tre  dheuchainnibh  mòra 
Gu  fairge  ghlòrmhor  mar  ghlaine. 

Mu'n  toir  nn  seann  duin'  do'n  uaigh  thu 
Grad  theich  uaithe  a  chum  na  carraig 

Far  an  seinn  iad  gu  luath-ghàireach 
Air  clàrsaichean  Dhè  nan  làmhan, 
Oran  Mhaois  's  an  Uain  a  ghràdhaich 
Iad  'sa  shaor  o'n  bhàs  trid  f  hal'  iad. 

Dh'f  hag  an  seann  duin'  thu  fo'n  truaighe 
Teich  gu  luath  oir  's  luachmhor  t'anam 

Na  meas  fonn'  an  t-seann  duin  eutrom 
Ge'  b 'àrd  fhuaim  am  beul  an  t-saoghail 
Fhuair  mis'  e  cho  trom  's  gun  shaoil  leam 
Gum  shlàinte  dhomh  saorsa  o  'eallach. 

